JohanHeinsen/ENO huggingface dataset:
Viborger Samler, 1845-12-29
Efter Forlydende skal det kgl. Capels Medlemmer og Elever være underrettede om, at der herefter ikke ansættes flere kongl. Capelmusici, og at de, som ikke allerede nu have en kgl. Ansættelse, skulle være at opsige med et halvt Aars Varsel, uden at kunne gjøre Regning paa Pension. (Flyvepst.)
Viborger Samler, 1845-12-29
Under 19de Decbr. er saavel de kongelige constituerede, som de med allerhøieste Bestalling forsynede Under-Told og Consumtionsbetjente i Kbhavn, for Fremtiden allernaadigst tillagte Benævnelsen: "Toldassistenter.
Viborger Samler, 1845-12-29
J Onsdags Middags reistes Krandsen paa den sidste Række af de nye Slagterboutiker ud mod Viingaardstræde. Paa Midten af Bygningen varede Dannebroge fra et større med Baand og andre Jule-Emblemer smykket Grantræ og paa hver Ende af Bygningen vare lignende mindre Træer opreiste. Under Musik og Hurraraab udbragte de forsamlede Arbeidere Skaaler for Bygningscomiteen, Bygmesteren, Muur- og Tømmermestrene, samtlige Muur og Tømmersvende og for de Slagtermestere, som skulle have Boutikerne. (Bl. Td.)
Viborger Samler, 1845-12-29
Den 27de April 1512 fik Staden Lübeck et Laan af Danmark paa 30,000 rhinske Gylden, paa Vilkaar, at tilbagebetales i 12 Aar, imod Forskrivningens Tilbagelevering. Men da denne Forskrivning befindes endnu i det kongl. Geheimearchiv, saa maa formodes, at denne Gjæld, med alle sine Renter og Renters Renter, endnu ikke er betalt. Det var altsaa nu vel Umagen værd at undersøge, om Lübeck kan bevise, at Gjælden, uagtet Forskrivningens Opbevaring her, er betalt, og i modsat Tilfælde snarest at arrangere en for Statskassen saa vigtig Sag. (Frisd. og N. D. M.)¬
Viborger Samler, 1845-12-29
J Kjøbenhavn er i disse Dage ved Døden afgaaet en Capitain v. M., der var bekjendt for sin Særhed, og sine forunderlige Luner. Han var en lille, gammel Mand, hvis Hoved var bedækket med en rød Paryk, bunden under Hagen med et Baand, hvilket gav hans Udseende noget høist Pudseerligt. Han havde to Passioner, nemlig at skrive Digte, hvoraf han udgav et Bind, der med Rette kan sættes ved Siden af salig Klokker Heegaards Riimkrønike, dernæst sværmede han for Staalstik og Lithographier, hvoraf han dog ikke var nogen synderlig Kiender. Han gjorde forøvrigt meget Godt, hvortil hans store Formue gav ham Evne. (Ah. Av.)
Viborger Samler, 1845-12-29
Nylig indtraf i Kbhavn et ret curiost Tilfælde, en virkelig Begivenhed. Paa Amagerbro havde man om Aftenen fundet et Fruentimmer i en overstadig berufet Tilstand. Hun blev bragt til Kjøbenhavn, og saa paa sædvanlig Viis af Vægterne baaret paa - Stigen, forat føres til Politikammeret. Da Toget var kommet udfor Børsen, gjorde det Holdt og gav, ved at støde i Piben, Signal til Afløsning. Som man nu holdt der og ventede paa de andre Vægtere, kom en Mand fra Byen - efter Forlydende Sproglærer – og stak Coursen, ad Christianshavn til. De tilstimlende Mennesker tiltrak sig hans Opmærksomhed; han blev nysgjerrig efter at see, hvad der var paa Færde, og man tænke sig Mandens Skræk og Forfærdelse, da han opdagede, at det var - hans Kone, som man var i Færd med at transportere paa den ommeldte Maade. Manden var som sønderknust og ude af sig, og efter at have documenteret sig saa godt, som det paa Stedet var muligt, lykkedes det ham at formaae Vægterne til at bære Konen til sit Hjem. Toget satte sig altsaa atter i Bevægelse, og man naaede Stedet, hvor Konen skulde bringes hen. Men man tænke sig nu Mandens nye Skræk og Færfærdelse, da han, efter at være kommen op i første eller andet Stokværk, nu opdager, at det – ikke er hans Kone; thi hans egen Kone, som ved Støien paa Trappen var kommen ud forat see, hvad der foregik, stod nu for den forundrede Mand med Lys i Haanden, ikke mindre forundret ved Synet af det Monstrum, som Manden havde bragt hjem, og i hvilket Exemplar han havde troet at have fundet sin kjære Ægtemage. Manden maatte nu atter betale Vægterne for at bringe Doubletten til Politikammeret, til midlertidig Forvaring, medens Ægteparret trak sig tilbage tilde indre Gemakker. Hvad som derefter foregik her ømme Omfavnelser eller noget Andet – derom melder Historien Intet. (Morgen.)
Viborger Samler, 1845-12-29
Fuldmægtig Rosenørn i Politiretten i Kjøbenhavn er under et Besøg hos sin Moder i Frankrig i Nærheden af Medoc ved Døden afgaaet.
Viborger Samler, 1845-12-29
J Kjøbenhavn er nu ogsaa udkommen en Jndbydelse til Oprettelsen af et, ved Hjælp af Actietegning oprettet Kaffehuus, der skal indrettes saa pragtfuldt som muligt, u saa at det vil kunne rivalisere med de eleganteste Kaffehuse i Paris. - Et nyt Lystspil, ved Navn Actionairerne" er antaget til Opførelse paa det kgl. Theater. Det persiflerer Actie-Raseriet, som i den senere Tid har grebet saa meget om sig. Det nylig omtalte ny Drama af Paludan Müller: "Dione", existerer derimod kun i Kjøbenhavnspostens" Spalter. (Bl. Td. og Flyst.)
Viborger Samler, 1845-12-29
Den til Kjøbenhavn sendte Deputation fra Bondestanden i Hertugdømmerne er nu vendt tilbage, efterat en af dens Midte udvalgt Ordfører den 19de De, har overrakt Hs. Maist. Kongen Petitionen om Jndførelsen af almindelig Værnepligt, ligesom ogsaa hvert enkelt Deputations=Medlem havde Audients hos Allerhøistsamme. Hs. Majestæt har givet de Deputerede Forsikkring om, at et modificeret Lovudkast, almindelig Værnepligt betræffende, skal blive forelagt de næste Stænderforsamlinger. (Fl. Bl.) Det er ikke alene Sparekassen, som Bønderne i Holbeks Amt emancipere sig fra; de udmelde sig ligeledes af Brandassuranceforeningen for Sjællands Stift, fordi de antage, at ogsaa denne Forening, hvis Repræsentanter, ere Herremænd, hvis fleste Districtscommissairer ere Herremænds Forvaltere, og hvis store Capitaler frugtbar gjøres ved Udlaan og Deponeren under Herremændshænder, bærer, med Hensyn til Erstatning, Fløden til Herremærdene og efterlader Vallen til Bønderne. Derfor ere Bønderne i Holbeks Amt nu ifærd med at stifte dem selv en privat Brandassuranceforening for deres Ind- og Udbo Kreaturer og Sædafgrøde &c. Odense, den 24de Decbr. Et ungt Menneske, Søn af Baadfører Hans Herman i Stige, er imorges omkommen paa en sørgelig Maade; idet han ved at ville trække en Pram iland for at redde den for Jfens Bryden, faldt, ved et ham paakommende Slagtilfælde, om i en ubetydelig Vandstand og druknede. (Hp. Av.) Den slesvig-holsteenske Landbanks Jndskudsbeløb var den 1ste Decbr. steget til 366,930 Mk. 3 1/2 s. Cour. Særdeles glad er Hr. Tiedemann over, at ogsaa en Dame befinder sig iblandt de Jndskydende, som han da ogsaa har opført 2 af sine Børn paa Listen med en Sparebøsse beholdning af 25 Mk.
Viborger Samler, 1845-12-29
Af en bemærkning i "kieler Correspondentsblad, sees, at det slesvig-holsteen lauenborgske Cancelli har erklæret, at baptistiske Forældre ifølge det i Refer. 15de Sept. 1747 og 8de Jan. 1748 udtalte Princip, ikke ere forpligtede til at lade deres Børn døbe, men at det er tilstrækkeligt at de lade dem indføre i Registerne over de Fødte, saaledes som disse ere foreskrevne i Mandat 28de Jan. 1784. Som bekjendt, ere de øverste geistlige Autoriteter her i Kongeriget af en anden Mening og true endogsaa Præster, som ikke mod Forældrenes Villie ville døbe Baptistbørn, med Afsættelse. (Fædrl.) Aarhuus, den 27de Decbr. Det er nu definitivt afgjort, at Greve Ambrosius de Fædder her i Byen, efter Geheimeraad Krabbe-Carisius's Død, skal nyde Renterne af det Constantinsborgske Fide-Commis, stort circa 190,000 Rbd. Som Følge heraf antager Greven herefter Navnet: "Fædder-Carisius." (Ah. Av.
Viborger Samler, 1845-12-29
Den fra Hammerum Herred til Thyrsting-Wrads Herreder befordrede Herredsfoged, Hr. Cancelliraad Hunderup, blev, under sin Nærværelse i Herning den 30te Novbr. sidstl., paa endeel af Hammerum Herreds Almue=Stands Vegne, ved to Sognefogder overrakt en Sølv-Sukker skaal, som et synligt Tegn paa den Høiagtelse og Kjærlighed, han, saavel ved retsindig Embeds-Virksomhed i at fremme almeen Vel, som ved personlig Elskværdighed i det private Livs Forhold, der har erhvervet sig. (Ah. Av.)
Viborger Samler, 1845-12-29
Viborg. Hamborgposten, samt Kjøbenhavnsposten over Fyen, saavel som de øvrige jydske Poster ankom hertil idag til samme Tid som sædvanlig pr. Estafet, hvorimod Pakkeposten og Kjøbenhavns Brevpost over Kallundborg mangle, Det glæder os, at Generalpostdirectionen nu har taget den Beslutning at lade Hamborg Brevpost og de øvrige Brevposter afgaae pr. Estafette fra Randers hertil istedetfor at lade disse overligge dersteds indtil Kallundborgpostens Ankomst; dog maae vi beklage, at Pakkeposten endnu maa blive liggende og vente paa Kallundborgposten, og da dette er til stor Gene, især for de Reisende (see meere herom i denne Avis Nr. 159), haabe vi, at denne Bestemmelse ligeledes snarest muligt maa blive hævet. Ligeledes tillade vi os gjentagende at henlede Generalpostdirectionens Opmærksomhed paa den i bemeldte Avis omtalte senere Afgang herfra Byen for Tirsdags Brevposten, der er af megen Vigtighed for de Corresponderende.
Viborger Samler, 1845-12-29
Kjøbenhavns Børs-Cours, den 23de December. Hamborg 2 M. - a vista 195. Bank-Disconto 4 pCt. Dito paa Banco-Vexler 4 pCt. 4 pCt. Kgl. Obligationer (uden Rente) 101 1/2 Rbd. S. Nationalbank=Actier 1524 a 153 Rbd. i r. S. (Nationalbank=Actiernes Priis er med det fra 1ste August d. A. paaløbende Udbytte.)
Viborger Samler, 1845-12-29
Handels- og Skibs-Efterretninger. Hamborg, den 26de Decbr. Kornhandelen flau; Hvede 2 a 3 Rthlr. billigere end sidste Fredag; Rug ligeledes nogle Rthl. laveere; Byg søgtes til 1 a 2 Rthlr's lavere Priis. Raps søgtes ikke, dog holdt de forrige Priser sig.
Viborger Samler, 1845-12-29
Den 22de Decbr. er Urtekræmmer Ferdinand August Balsløves Bo i Kbhavn taget under Skiftebehandling som fallit, Det bekjendte danske Koffardiskib "Den danske Eeg", Capt. Paulsen, er paa Reisen fra Hamborg til Gothenborg strandet den 18de Decbr. paa Borkum. Besætningen, 17 Md. stærk, reddedes i Skibets Baade; men Skibet er rimeligviis knust paa Juster-Riff.
Viborger Samler, 1845-12-29
Corvetten, Galathea er, efter tvende til Admiralitetet indkomne Rapporter, dat. Tranquebar den 13de og Madras den 21de October, ankommen til Tranquebar den 12te f. M., efter 77 Dages Reise fra Madeira, Alt vel indenborde, og ankrede den 17de om Morgenen Kl. 8 ved Madras efterat have anløbet Pondichery, ligeledes Alt vel indenborde paa nogle enkelte feberagtige Sygdomstilfælde nær; Chefen agtede at opholde sig ved Madras til den 21de, for at complettere sin Proviantbeholdning. Hs. Maj. Kongens Fødselsdag feiredes i det store indiske Occan, under temmelig stiv Kuling og svær So, med Gudstjeneste, hvorved Psalmen "Læg Dage, Gud, til Kongens Alder, blev afsjungen. De ombordværende Naturforskere have paa Togtet, saa ofte Veirliget tillod det, paa en bestemt Tid om Dagen, holdt Forelæsninger. Ligeledes er en Skole for Skibets Lærlinger og en Navigationsskole for de Jndrullerede bleven oprettet ombord. (Berl. Tid.)
Viborger Samler, 1845-12-29
Den 19de De, strandede ved Skagens Rif, i et orcanagtigt Stormveir, Barkskibet "Najaden" af Gefle, Capitain Lundgreen, fra Stockholm bestemt til London med en Ladning af 3,000 Stkr. Jern. Høist sørgelige Omstændigheder have desværre ledsaget dette Strandingstilfælde, idet Størstedelen af Besætningen og deriblandt Capitainen, ere blevne Rov for de rasende Bølger. Omtrent Kl. 12 Midnat lykkedes det Forbjærger Berthel Andersen med 6 Mand, tildeels saadanne, der ved flere Leiligheder havde viist sig som uforfærdede, naar det gjaldt Menneskeliv, at arbeide sig igjennem Bølgerne til Skibet, hvor kun 5 Mand (deriblandt Styrmanden) fandtes surrede fast, og som i aldeles udmattet og bevidstløs Tilstand, bleve bragte iland hvor dog den Ene af dem strax døde. De øvrige 9 Mand af Besætningen vare af Bølgerne skyllede overbord. Skibet er ituslaget og Bjergning af Takkelage og Ladning paabegyndt. (Ab. Av.) Odder Kro, i Hads Herred, er i disse Dage solgt af Mad. Kragh for 7,400 Rbd. Aalborg, den 24de Decbr. Gammelmølle her i Byen med Kjærsholms Vindmølle og Tilliggende er i disse Dage af Hr. Proprietair Jngstrup til Kjærsmølle solgt til Hr. Møller Piil fra Grenaa-Egnen for 35,000 Rbd. (Ab. Av.) Thisted. Jagten "Agger Kanal, der var stødt paa Revlen ved Jndløbet til Kanalen er lykkeligviis bragt af igjen, og ventes med det første hertil. (Thist. Av.)¬
Viborger Samler, 1845-12-29
(Jndsendt.) Det vinder bestandig større Erkjendelse, at Offentlighed i saavel vigtigere som mindre betydende offentlige Foranstaltninger er et Gode, man ikke noksom bør sætte Priis paa. Jndsenderen af disse Linier kommer ved denne Tanke til at dvæle ved den trykte Extract af Viborg Amtsraadsforhandlinger for Modet fra 22de 25de October d. A., og navnlig ved den Discussion, der fandt Sted den 23de f. M. og førte deels til en nøiere Forklaring af enkelte Udtryk i den trykte Extract, af Raadets Forhandlinger for næstforrige Møde, deels til en klarere Opfattelse af det indbyrdes Forhold mellem Formanden og Raadets øvrige Medlemmer. (v. Till. til Vib. St. Nr. 178). Det er for den Mand, der med Sandhed tør sige, at han følger Amtsraadets Forhandlinger med levende Jnteresse, meget nedslaaende at see denne i sig selv vist yderst interessante Discussion affærdiget med en blot Henpegen paa at samme har fundet Sted, og han er overbeviist om, at flere deele hans Mening om at en udførligere Meddelelse heraf vilde have været særdeles velkommen, og for det vordende Amtsraads medlem muligt ikke uden Nytte. – Deler, han imidlertid med Hensyn hertil ikke det ærede Amtsraads Anskuelse, maa han dog i anden Henseende høilig erkjende den Offentlighed, der fremgaaer af de trykte Extracter, navnlig betræffende Anvendelsen af Amtets Ressoureer; thi selv Beløbet for hvad en ubetydelig Steenkistes Opførelse eller Reparation har andraget, kommer til Publicums Kundskab, og saaledes vil samme jo ogsaa kunne vente af nævnte Extract at erfare hvor stor den Summa er, der i afvigte Sommer af Amtsfattigkassen er udlaant imod Prioritet i et fra Stiftamtmandsboligen bortsolgt Stykke Huus, der nu eies af Hr. Farver Schønau.
Viborger Samler, 1845-12-29
Som en Ven af Offentlighed har jeg nedskrevet foranstaaende Linier, haabende, at det ærede Amtsraad ikke vil miskjende disse. sat sapienti.
Viborger Samler, 1845-12-29
AVERTISSEMENTS.
Viborger Samler, 1845-12-29
Bekjendtgjørelse. Mandagen den 5te Januar 1846, Formiddag Kl. 9, bliver paa Viborg Raadhuus foretaget Borgersamling til Valg af 1 Borgerrepræsentant, 3 Skatteligningscommissairer og 2 Revisorer, hvortil Byens Borgere herved indkaldes at møde. Viborg, den 19de Decbr. 1845. Valgbestyrelsen. Mærk.
Viborger Samler, 1845-12-29
En Landeiendom, paa Vestkysten af Jylland, med nye solide grundmurede Bygninger, Beboelsesleilighed til hvilkensomhelst Kamilie udenfor Bondestanden, og hvorpaa kan holdes en Besætning af 4 Heste og 16 a 20 Fækreaturer, er at faae tilkjøbs paa særdeles billige Vilkaar, og deriblandt, at den hele Kjøbesum kan blive indestaaende i Eiendommen. Nærmere Underretning erholdes hos dette Blads Redacteur, enten personlig eller i frankerede Breve. Steariulps, Marstariulys, Hollandske Kramlærreder, Klæde i flere Fiinheder, Engelsk malet Sennop, Citroner, Patent Blanksværte, faaes billig i Skive hos Thorup.
Viborger Samler, 1845-12-29
2de Møllearle, af 7 a 9 Al. Længde og usædvanlig Førelse, samt nogle Stk. Træe til Stamptruge, ogsaa af megen Tykkelse, alt af Egetræe, kan afkjøbes Undertegnede. Christiansminde, Bigum Sogn pr. Thiele, den 25de Decbr. L. Munch.
Viborger Samler, 1845-12-29
J Staarup Mølle staaer tilsalg: 2de fede Koer og en feed Griis.
Viborger Samler, 1845-12-29
Placat. Fredagen den 30te Januar 1846, vorder paa Raadstuen heri Byen afholdt offentlig Licitation over Opførelsen af et nyt Raad-, Ting- og Arresthuus efter de Conditioner, der ved Licitationen bekjendtgjøres og som forinden ligge til Eftersyn paa mit Contoir, hvor Tegning over den opførende Bygning, samt Overslag og Beregning, ligeledes henligge til Eftersyn. Det bemærkes, at Overslags=Summen er henimod 8,000 Rbd., samt at Bygningen skal opføres i næste Sommer. Lysthavende indbydes. Nykjøbing paa Morsøe, den 18de December 1845. Rummelhoff.
Viborger Samler, 1845-12-30
Nr. 205. 73 Aarg. Kongelig allernaadigst privilegeret. Vibor¬
Viborger Samler, 1845-12-30
Skifte Tidende. Forsendes med Brevposten i Danmark og Hertugdommerne. paa man Tirsdagen den 30te December 1845. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-12-30
Nyeste Postefterretninger. De forenede nordamericanske Fristater. Med Paketskibet, Sea ankom til England Efterretninger fra New York af 4de Decbr. Præsidentens Budskab fyldte 9 Columner i Regjeringstidenden. J dette Document, et Kon plus ultra af Vidtløftighed, udtaler Præsidenten sig med større Bestemthed end forhen om Oregonspørgsmaalet. Han anbefaler Kongressen at opsige Tractaten af 1827, som stipulerer den provisoriske fælleds Occupation af Oregongebetet, og derefter tage Landet i udelukkende Besiddelse. Hvad Tarifspørgsmaalet angaaer, da foreslaaer Præsidenten en Nedsættelse i alle Toldafgifter. Ostindien. Bombay Overlandpost meddeler Efterretninger fra Bombay af 15de Novbr. Generalgouverneuren ventedes i Staden Delhi, hvor han vil mønstre den engelske Hær, der er samlet imod Seiksstaten. Jngen nye Voldsomheder have senere fundet Sted i Lahore. Endnu var Uvisheden om Peschora Singhs sørgelige Dødsmaade Efter Breve fra Birma var den ikke hævet. indfødte Hersker i Birmanernes Stat, Tharavadder, afsat af sin yngste Søn, der var Sjælen i denne Thronrevolution. Den afsatte Keisers Handlinger i den senere Tid hentydede paa at han ganske havde tabt Forstandens Brug.
Viborger Samler, 1845-12-30
Jtalien. Jdag – den 13de Decbr. – har Keiser Nicolaus holdt sit Jndtog i Rom. J Terracina modtoges Czaren af Auctoriteterne. Keiseren tog ind i Paladset Gjustiniani, der var forsynet med en Afdeling af Borgergarden, som imidlertid snart afløstes af Gendarmer. Kl. 10 begav Cardinal Lambruschini sig til Keiseren for at complimentere ham i Pavens Navn. En Time derefter kjørte Keiseren i Gallavogn til Vaticanet for at besøge Hs. Hellighed, der modtog sin høie Gjæst med den hans høie Rang skyldige Udmærkelse. Sammenkomsten varede omtrent 1 1/2 Time, hvorefter de russiske Store forestilledes Paven. Ved Keiserens Afsked ledsagede Paven ham til Forgemakkerne, hvor i Alles Overværelse en hjertelig Omfavnelse paafulgte. At der i den russiske Forfølgelsespolitik enten er i den sidste Tid indtraadt en stor Forandring eller ogsaa vil indtræde deri, paastaaer Rygtet med Bestemthed. Den tilføies at Keiseren allerede fra Palermo har givet Befaling til at undersøge med den muligste Nøiagtighed de i Augsb. Allg. Zeit, og andre Journaler offentliggjorte Beskyldninger imod høit staaende russiske Auctoriteter. Tildragelserne i et polsk Nonnekloster skal Keiseren først af Augsb. Allg. Zeit. have erholdt Underretning om. Den hjertelige Modtagelse og den Maade, hvorpaa de tvende Fyrster – Lederne for den catholske og græske Verden, toge Afskeed med hinanden, berettiger til den Slutning, at hine Rygter ikke mangle Troværdighed. Keiseren reiser under Navn af Grev Romanow og vil beholde sit Jncognitounder Opholdet i Rom.
Viborger Samler, 1845-12-30
Spanien. Madrid, den 15de Decbr. Dronningen har idag med Pomp aabnet Cortesforsamlingen.
Viborger Samler, 1845-12-30
Dronningens Tale udmærker sig just ikke ved frappante Steder. Underhandlingerne med Rom vedvare, d. c. man har endnu ikke kunne erholde Concessioner fra Pavens Side. - Den af Ministeriet foreslaaede Castor y Orosa er med 74 Stemmer imod 58 valgt til Forsamlingens Præsident. Af de 4 Vicepræsidenter hører kun den steenrige Banquier Salamanca til Oppositionen.
Viborger Samler, 1845-12-30
Kongeriget Preussen. Fra Berlinskrives under 24de Decbr. at det kgl. Svar paa Landdagens Jndstillinger vil vorde bekjendtgjort den sidste Decbr. Saameget troer man at vide at der i det kgl. Svar vil findes et afslaaende Svar med Hensyn til Forfatningsspørgsmaalet, eiheller vil der findes et eneste Ord og Jndkaldelsen af samtlige Provindsialstænder.
Viborger Samler, 1845-12-30
Med stor Jnteresse følger man i Berlin den russiske Keisers Reise, hvis Formaal turde gaae i Opfyldelse. Skulde det i Virkeligheden komme til en Familieforbindelse imellem de to Keiserhoffer, da vil om føie Tid det orientalske Spørgsmaal finde sin Opløsning. Et Betryggelsesmiddel for den conservative Politik, en befæstelse af det monarchisk absolute Princip - turde være den Opgave, som Fyrsten af Metternich har opkastet, og som han før sin Fratrædelse fra Verdensskuepladsen ønsker at opløse paa en efter hans Mening tilfredsstillende Maade. Jngen Opoffrelse synes ham for stor for at naae dette Maal. Vel synes Rusland at være det eneste Rige i Europa, hvori man seer sig istand til med Fordeel at kunne modstaae den offentlige Mening; men derimod er det et Spørgsmaal om den russiske Kolos ogsaa vil kunne drive igjennem i fremmede Lande et System, som det med Jernbaand gjennemfører i sit eget Land. Man lægge Mærke til at ingen directe Tvang i Udlandet indrømmes Rusland. En ErkehertugsFormæling med en russisk Storfyrstinde vil ikke vinde Folkets Bifald i en eneste af de det østerrigske Keiserseepter underlagde Lande. Hverken hos Magarerne eller hos de tydske Slaver har der nogensinde yttret sig Sympathie for Rusland, og Preussen kan kun vinde i Tydskland jo svagere de Baand blive, der hidtil knyttede Preussen, til Rusland, jo dybere og meere gabende den Kløft bliver, som adskiller Kulturen fra Barbariet.
Viborger Samler, 1845-12-30
Storbritannien og Jrland. De nyeste Efterretninger fra England af 24de Decbr. melde at imod al Formodning har Præsident Polk Budskab kun vakt ubetydelig Sensation paa Londonerbørsen. Saa djærve hans Udtryk om Fristaternes Ret til Oregongebetet end synes at være, saa ere disse dog af en mildere Characteer end man havde formodet. Paa Børsen formener man at Kongressen enten ikke vil gaae ind paa det af Præsidenten meddeelte Raad om at opsige Tractaten om den fælleds Occupation, eller at Opsigelsesfristen vil vorde benyttet til at indlede nye Underhandlinger.
Viborger Samler, 1845-12-30
J ethvert Tilfælde mene Citymændene at de krigerske Aspecter ere traadte mere i Baggrunden.
Viborger Samler, 1845-12-30
Flere af det projecterede Whigministeriums Medlemmers Utilbøielighed til at indrømme Lord Palmersion Posten som Udenrigsminister, i Forening med flere Notabiliteters Vægring om at indrømme den ædle Lord John Russell den Grad af Auctoritet, der maae gjøre Udslaget, synes at være de nærmeste Aarsager til det projecterede Ministerium pludselige Opløsning. Sir Rob. Peeel vilde under saadanne Omstændigheder ikke at Landet og Dronningen skulde staae isolerede, og de i Kornspørgsmaalet med ham uenige Ministre, hvoriblandt Hertugen af Wellington, have - paa Lord Stanley nær - indtaget deres forrige Poster.